โปรหมาย-ประหยัด ได้สิทธิ์ผ่านเข้ารอบกอล์ฟดิโอเพ่น 
การแข่งขันกอล์ฟดิ โอเพ่น รอบคัดเลือก โซนเอเชีย ที่อมตะ สปริง คันทรี คลับ จังหวัดชลบุรี เพื่อหานักกอล์ฟ 4 คนที่ทำผลงานดีที่สุดในการแข่งขันสองวัน รวม 36 หลุม ผ่านเข้าไปแข่งขันกอล์ฟดิ โอเพ่น กอล์ฟเมเจอร์ 1 ใน 4 รายการใหญ่ของปี ที่ประเทศอังกฤษในเดือนกรกฎาคมนี้ ปรากฎว่า ประหยัด มากแสง โปรกอล์ฟไทยทำผลงานได้อย่างยอดเยี่ยมในวันที่สอง เมื่อตีไปถึง 8 อันเดอร์ คะแนนรวมสองวัน 7 อันเดอร์ คว้าอันดับสองไปครอง ทำให้ประหยัดคว้าสิทธิผ่านเข้าไปแข่งขันกอล์ฟดิ โอเพ่น ได้เป็นสมัยที่ 5ส่วนโปรกอล์ฟอีก 3 คนที่ได้สิทธิผ่านเข้าไปแข่งขันได้แก่ ลัม ชี ปิง และมาร์ดาน มามัท สองโปรจากสิงคโปร์ และโจนาธาน มัวร์จากสหรัฐอเมริกาส่วนการแข่งขันกอล์ฟพีจีเอทัวร์รายการฮอนด้าคลาสสิค ที่พีจีเอ เนชั่นแนล แชมเปี้ยน คอร์ส ที่รัฐฟลอริดา ประเทศสหรัฐอเมริกา จบรอบสอง ปรากฎว่า ทอม กิลลิส โปรเจ้าถิ่นทำผลงานสุดยอดตีเพิ่มเข้ามาอีก 6 อันเดอร์ คะแนนรวมสองวัน 8 อันเดอร์ รั้งตำแหน่งผู้นำร่วมกับจัสติน โรส ส่วนรอรี่ แมคอิลรอย โปรไอร์แลนด์เหนือรั้งอันดับ 3 ร่วมกับดิกกี้ ไพรด์ คะแนนรวม 7 อันเดอร์ขณะที่ไทเกอร์ วู้ดส์ อดีตโปรมือหนึ่งของโลกผ่นการตัดตัวได้อย่างหวุดหวิด หลังตีเพิ่มเข้ามาอีก 2 อันเดอร์ คะแนนรวมสองวัน 1 อันเดอร์ รั้งอันดับ 31 ร่วมกับลี เวสต์วู้ด โปรมือสามของโลกจากอังกฤษส่วนผลการแข่งขันแบดมินตันเยอรมัน โอเพ่น ที่ประเทศเยอรมนี หญิงเดี่ยว รอบ 8 คนสุดท้าย น้องเมย์ รัชนก อินททนท์ พาดท่าแพ้ให้กับจูเลี่ยน แชงค์ นักแบดมินตันเจ้าถิ่น 1-2 เกม 17-2121-1610-21
 ประหยัด มากแสง โปรกอล์ฟไทยคว้าสิทธิผ่านเข้าไปแข่งขันกอล์ฟดิ โอเพ่น กอล์ฟ 1 ใน 4 รายการใหญ่ของปี
กอล์ฟ,ดิโอเพ่น,ประหยัด มากแสง,โปรหมาย